Companii

Exporturile au însumat 29,339 miliarde euro, în creştere cu 4,4%, iar importurile 35,862 miliarde euro, în urcare cu 8,3%.

În luna mai , exporturile s-ua ridicat la 6,27 miliarde euro, în creştere cu 6,8%, iar importurile au însumat 7,754 miliarde euro, în urcare cu 8,5%, rezultând un deficit de 1,481 miliarde euro.

Ponderi importante în structura exporturilor şi importurilor sunt deţinute de maşini şi echipamente de transport (48,3% la export şi 37,3% la import) şi alte produse manufacturate (32% la export şi respectiv 30,4% la import).

Valoarea schimburilor intra-UE28 de bunuri a fost de 22,6 miliarde euro la expedieri şi de 26,91 miliarde euro la introduceri, reprezentând 77,3% din total exporturi şi 75,1% din total importuri.

Valoarea schimburilor extra-UE28 a fost de 6,672 miliarde euro la exporturi şi de 8,946 miliarde euro la importuri, reprezentând 22,7% din total exporturi şi 24,9% din total importuri.

Dacă ritmul de creştere al deficitului se menţine, balanţa comercială ar putea încheia anul cu un minus de peste 20 de miliarde de euro, apropiindu-se de 10% din PIB, o situaţie pe care România nu a mai trăit-o de la criza din 2008 încoace.

În opinia economistului Laurian Lungu, problema este generată şi de structura impor­turilor., în condiţiile în care foarte mult din acestea merge pur şi simplu în consum.

Conform scenariului macroeconomic central al Băncii Transilvania, exporturile totale (bunuri şi servicii) ar putea creşte cu 5,6% an/an în 2019, ritm inferior dinamicii importurilor (8,1% an/an).

”Pentru 2020-2021 ne aşteptăm la creşterea exporturilor şi importurilor totale cu ritmuri medii anuale de 5.7%, respectiv 6.6%. Reiterăm faptul că previzionăm o schimbare de tendinţă pentru deficitul comercial, în contextul perspectivelor de depreciere a cursului real efectiv al RON şi de rebalansare a politicii economice interne”, a spus ANdrei Rădulescu, director Analiză Macroeconomică la BT.